**ANTUN BRANKO ŠIMIĆ, *Opomena***

**UPUTA:** Nakon pročitane pjesme „Opomena“ i iznesenih razmišljanja o djelu, odgovori na sljedeća pitanja kako bi se bolje pripremio/la za srednju školu i ponovio/la neke od pojmova iz književnog roda lirike koje smo do sada obradili čitajući i interpretirajući ostale pjesme.

1. Odredi **temu pjesme**.   
2. Odredi kamo **tematsk**i pjesma pripada.   
3. Objasni **VANJSKU kompoziciju** (broj strofa, vrstu strofa i vrstu stiha). Uočavaš li simetričnost među strofama?   
Objasni **unutarnju kompoziciju** (opiši radnju svake strofe ili navedi motive koji se u njima pojavljuju).   
4. Objasni stav autora prema **interpunkciji** u pjesmi - što jedino od pravopisnih i rečeničnih znakova autor koristi i zašto?   
5. U kojoj je osobi ostvareno **obraćanje čitatelju** i zašto - što se time postiže?   
Koja glagolska vremena i načine koristi u istu svrhu i koji padež - da potakne komunikaciju, bliskost s čitateljem?   
6. Što je **opkoračenje** (prisjeti se)?   
Oboji ga u pjesmi (jedan primjer).   
7. Podcrtaj jedan **epitet.** 8. **Eufemizam je ublažavanje - blaži izraz upotrijebljen umjesto nekog težeg.** Pronađi ga i zaokruži.

(Više o eufemizmu saznat ćeš u srednjoj školi.)

9. Pokušaj se sjetiti bar jednog autora koji je također pisao slobodnim stihom.  
10. U pjesmi označi primjer **imperativa** kada izriče upozorenje, savjet i poticaj.   
Upozorenje označi brojkom 1, savjet 2 i poticaj brojkom3.   
11. Što je u pjesmi **simbol** za prolaznost, a što za vječnost?   
12. Što znači **„biti malen ispod zvijezda"?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIJEDLOG ZA PISANI RAD (SASTAVAK) NAKON INTERPRETACIJE: „Moja opomena čovječanstvu“**

* **zagađenja, ratovi, odnos prema životnim vrijednostima**